Ivan Nyollu video chat room – CLIPONYU | Video Chat Online
HotBasicPremiumLuxuryToIvan NyolluJumlahPattern1888188288588888Sendchoose goods!!My Bag Groothertog Michail Nikolajewitsj van Rusland - Wikipedia
Groothertog Michail Nikolajewitsj van Rusland
Hierdie naam is volgens die Oos-Slawiese gebruik; die patroniem is Nikolajewitsj en die van is Romanof.
Groothertog Michail Nikolajewitsj van Rusland (Russies: Михаи́л Никола́евич; 25 Oktober [O.S. 13 Oktober] 1832 – 18 Desember [O.S. 5 Desember] 1909) was die jongste kind van keiser Nikolaas I van Rusland en prinses Charlotte van Pruise (keiserin Aleksandra Fjodorowna), en een van die stamvaders van die takke van die Russiese keiserlike familie. Hy was ’n militêre leier, staatsman, veldmaarskalk en voorsitter van die Russiese Staatsraad (1881-1905).
Prinses Charlotte van Pruise
25 Oktober [O.S. 13 Oktober] 1832,
Peterhof, Russiese Ryk
18 Desember [O.S. 5 Desember] 1909,
Nikolaas, Anastasia, Michail, Georgi, Aleksander, Sergei, Aleksei
Michail is in Peterhof by Sint Petersburg gebore en na sy pa, Nikolaas I, se jonger broer Michail Pawlowitsj genoem.
Sy militêre loopbaan het in 1846 begin en in 1852 het hy ’n veldmaarskalk geword. Van November 1852 tot Mei 1855 was hy bevelvoerder van Wagartilleriebrigade. Hy was ook van die begin van die Krimoorlog daarby betrokke. Vir besondere diens by die Slag van Inkerman het hy die Orde van Sint Joris ontvang. Van 1855 af was hy die bevelvoerder van verskeie eenhede. Van 1862 tot 1882 was hy onderkoning van die Kaukasus, met Tbilisi as setel, en bevelvoerder van die Kaukasiese weermag.
Op 13 Maart 1881 was Michail vir tee in die Michailofski-paleis in Sint Petersburg saam met onder andere sy broer Aleksander II. Aleksander het op pad terug na die Winterpaleis in ’n sluipmoordaanval gesterf. Michael het kort ná die tweede, noodlottige ontploffing op die toneel aangekom.
Op 14 Julie 1881 is hy ook as voorsitter van die Staatsraad aangestel.
Die paleis van Michail Nikolajewitsj by Peterhof.
In 1857 het Michail op 25-jarige ouderdom in die huwelik getree met prinses Cecilia van Baden (later Olga Fjodorowna), die jongste dogter van groothertog Leopold van Baden. Hulle het ses seuns en ’n dogter gehad:
Aleksander (Sandro; 1866-1933)
Van 1857 tot 1863 is ’n paleis vir die hertog en sy nuwe vrou aan die Paleisoewer in Peterhof gebou: die Nuwe Michailofski-paleis.
Michael is op 18 Desember 1909 in Cannes, Frankryk, oorlede. Hy was die laaste oorlewende wettige kleinkind van Paul van Rusland.
↑ (ru) Шилов Д. Н. Государственные деятели Российской империи. — СПб., 2002. — С. 475.
↑ (ru) Родословная книга Всероссійскаго дворянства. // Составилъ В. Дурасов. — Ч. I. — Градъ Св. Петра, 1906.
(ru) Струковъ, Д.П. Августѣйшій генералъ-фельдцейхмейстеръ великій князь Михаил Николаевичъ, Sint Petersburg, 1906
(ru) Казовский, М.Г. Любить нельзя расстаться, Amarkord, 2011
(ru) Биография на сайте «Русская императорская армия»
(ru) Биография на Хроносе
(ru) Багрянородный Великий Князь Михаил Николаевич Романов (к 173-летию со дня рождения
Wikimedia Commons het meer media in die kategorie Groothertog Michail Nikolajewitsj van Rusland.
Hierdie artikel is vertaal uit die Russiese Wikipedia
Ontsluit van "https://af.wikipedia.org/w/index.php?title=Groothertog_Michail_Nikolajewitsj_van_Rusland&oldid=1893449"
Die bladsy is laas op 18 Januarie 2019 om 00:11 bygewerk.